10. Ke dilo dife tše mpe tšeo di tletšego mo o dulago gona, gona dilo tšeo di kgoma bjang wena le lapa la geno? 13 Gohle moo re bonago bophelo re bona bohlatse bja matla a Mmopi. Go thoma ka dihlare tše ditelele tša redwood tšeo di lego botelele bjo bo fetago bja meago ya mabato a 30 go fihla ka dimela tše dinyenyane kudu tšeo di nyeumago ka mawatleng gomme di nea bogolo bja oksitšene yeo re e hemago, matla a Jehofa a tlholo a a bonagala. Mobu ka bowona o nyeuma ka diphedi—diboko, mouta le diphedi tše dinyenyane kudu, tšeo ka moka ga tšona di šomišanago ka ditsela tše di raraganego tšeo di thušago dimela go gola. Ke mo go swanetšego ge Beibele e bolela ka mobu e le o nago le matla.—Genesi 4:12, bapiša le NW. 22 Re ka lotola bjang bohlale bjo bo šomago? Ga se feela gore re swanetše go bala ka mehla Beibele le dikgatišo tše di theilwego Beibeleng tšeo di newago ke “molaki e a bôtêxaxo yo bohlale,” eupša gape re swanetše go katanela go diriša seo re ithutago sona. (Mateo 24:45) Re na le mabaka ohle a go diriša bohlale bjo bo tšwago go Modimo. Bo bolela tsela e kaone ya go phela gona bjale. Bo dira gore re kgone go ‘fihlelela bjo e lego bophelo bja ruri’—bophelo lefaseng le lefsa la Modimo. (1 Timotheo 6:19) Gomme sa bohlokwa kudu, go hlagolela bohlale bjo bo tšwago godimo go re batametša kgaufsi le mothopo wa bohlale bjohle, Jehofa Modimo.